— 164 — 



quement et distinctement par les escriptures du syndique de 

 ladicte cité, exhibées en une cause par icelluy syndique contre 

 ledict Berdet. 



Aussi ne mectra en obly celle du chanoine Montrivel, lequel 

 notoirement et publicquement est tenu et réputé que, en exer- 

 çant la queste ou deniers de la croisade ouctroyé au roi des 

 Romains par nostre sainct Père pour la deffense contre le Turc, 

 il a fait de gros et mervilleux larrecins que l'on dit excéder dix 

 mil frans, ainsi que l'on tient communément : ce que vient à 

 croire, car paravant ladicte croisade, il n'estoit opulent, du 

 moins pour acquérir chevance, comme il a fait depuis son 

 retour qu'il a eu en maniance icelle croisade en Savoye ; puis 

 lequel temps il se trouvera qui a emploié, acquis et presté à 

 diverses personnes de quatre à cinq mil frans, oultre la jeusne 

 femme d'ung sien hoste qui desroba et enmena avec luy, et 

 laquelle l'on tient tout publicquement et notoirement estre 

 encoires présentement en sa maison ; et lesquelz deniers sont 

 et apartiennent à la Majesté du roy nostre sire. Lequel Montri- 

 vel, est chose manifeste, quant il print ladicte chargeai n'avoit 

 aucungs deniers contans, du moings pour emploier en telz 

 achatz, dont lesdictes Majestés feront euvre méritoire luy en 

 faire tenir bon compte et restituer ce qu'il auroit prins et robé, 

 le pugnissant selon ses démérites, à exemple d'aultres. 



Sont aussi plusieurs grosses causes, raisons et dissolucions 

 congneues par expérience audict sieur d'Ancier, lesquelles 

 avec les précédentes il déclarera à sadicte Majesté, non pour 

 par la cité en faire litige devant sadicte Majesté contre eulx, 

 ains par advertissement, afin que sadicte Majesté congnoisse 

 de quelle vie et qualité sont lesdictz marcbans, et lesquelz luy 

 sont plus utilles ou proufitables ou ladicte cité ou eulx. Car 

 desdictz griefz et plusieurs aultres qu'ilz font à ladicte cité, 

 nous entendons, avec les aultres cités et estatz de l'Empire, 

 aux premiers estas dudict Empire, ou au concilie général ou 

 nacionnal, au jugement de la chambre impériale, en faire pour- 

 suyte, et, à l'aide de tous lesdictz estas dudit Empire, les faire 

 redresser et aller droit, selon que leurs estatz et vocactons le 

 requièrent, faire aussi chastier par justice leurs insolences et 



